CELEX: 62017CN0166
Language: et
Date: 2017-04-03 00:00:00
Title: Kohtuasi C-166/17: Eelotsusetaotlus, mille on esitanud Supremo Tribunal de Justiça (Portugal) 3. aprillil 2017 – Sportingbet PLC, Internet Opportunity Entertainment Ltd versus Santa Casa da Misericórdia de Lisboa, Sporting Club de Braga, Sporting Club de Braga — Futebol, SAD

26.6.2017   
            
            
               ET
            
            
               Euroopa Liidu Teataja
            
            
               C 202/11
            
         Eelotsusetaotlus, mille on esitanud Supremo Tribunal de Justiça (Portugal) 3. aprillil 2017 – Sportingbet PLC, Internet Opportunity Entertainment Ltd versus Santa Casa da Misericórdia de Lisboa, Sporting Club de Braga, Sporting Club de Braga — Futebol, SAD
   (Kohtuasi C-166/17)
   (2017/C 202/17)
   Kohtumenetluse keel: portugali
   
      Eelotsusetaotluse esitanud kohus
   
   Supremo Tribunal de Justiça
   
      Põhikohtuasja pooled
   
   
      Hagejad: Sportingbet PLC, Internet Opportunity Entertainment Ltd
   
      Kostjad: Santa Casa da Misericórdia de Lisboa, Sporting Club de Braga, Sporting Club de Braga — Futebol, SAD
   
      Eelotsuse küsimused
   
   
               1.
            
            
               Kas hasartmänguseadusega tegevusloa andmine kasiinodele on asutamislepingus sätestatud majanduslike põhimõtete ja vabaduste rikkumine?
            
         
               2.
            
            
               Kas 26. veebruari 1991. aasta dekreetseadusega nr 322/91 selle redaktsioonis, mida on muudetud 6. novembri 1999. aasta dekreetseadusega nr 469/99, 30. novembri 1926. aasta dekreediga nr 12790, 24. novembri 1955. aasta dekreetseadusega nr 40397, 28. märtsi 1985. aasta dekreetseadusega nr 84/85 ning muudetud [ja uuesti avaldatud] 17. detsembri 2002. aasta dekreetseadusega nr 317/2002 ja 8. novembri 2003. aasta dekreetseadusega nr 282/2003, ainuõiguse andmine Santa Casa da Misericórdia de Lisboale on asutamislepingus sätestatud majanduslike põhimõtete ja vabaduste rikkumine?
            
         
               3.
            
            
               Kas reklaamiseadustiku (Código da Publicidade) artikkel 21 rikub asutamisvabaduse ja teenuste osutamise vabaduse põhimõtteid, tekitades ühtlasi diskrimineerimist liikmesriikide kodanike vahel, kuna tegemist on põhjendamatute keeldude, piirangute ja eesõigustega?
            
         
               4.
            
            
               Kas nende näol on tegemist meelevaldse diskrimineerimise ja liikmesriikidevahelise kaubanduse varjatud piiramisega, kuna need ei ole põhjendatud üldise huviga?
            
         
               5.
            
            
               Kas Santa Casa da Misericórdia de Lisboale seoses reklaamiga antud […] ainuõigus kujutab endast turgu valitseva seisundi kuritarvitamist ühenduse õiguse tähenduses?
            
         
               6.
            
            
               Kas 2. detsembri 1989. aasta dekreetseaduse nr 442/89 (hasartmänguseadus) artiklid 3 ja 9 on ühenduse õigusega kooskõlas?
            
         
               7.
            
            
               Kas 8. novembri 2003. aasta dekreetseaduse nr 282/2003 artiklid 2 ja 3 on kooskõlas asutamisvabaduse ja teenuste osutamise vabadusega ühenduses, kuna nendega antakse interneti hasartmängude käitamise ainuõigus Santa Casa da Misericórdia de Lisboale?
            
         
               8.
            
            
               Portugali riik ei ole 2. detsembri 1989. aasta dekreetseaduses nr 422/89 sätestatud tehnilistest standarditest Euroopa Komisjoni teavitanud. Kas seepärast on need standardid kohaldamatud ja üksikisikud võivad sellele kohaldamatusele tugineda?
            
         
               9.
            
            
               Portugali riik ei ole 8. novembri 2003. aasta dekreetseaduses nr 282/2003 sätestatud tehnilistest standarditest Euroopa Komisjoni teavitanud. Kas seepärast ei ole need standardid kohaldatavad teenuseosutajatele Portugalis?